rejauldu/bengali-wikipedia huggingface dataset:
অমিয়চরণ ব্যানার্জি বা অমিয়চরণ বন্দ্যোপাধ্যায় ()(জন্ম :- ২৩ জানুয়ারি, ১৮৯১ - মৃত্যু :- ৩১ মে, ১৯৬৮) একজন বাঙালি অধ্যাপক ও গণিতজ্ঞ। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৩৯,    জন্ম ও শিক্ষা জীবন   অমিয়চরণ ব্যানার্জির জন্ম  ব্রিটিশ ভারতের অধুনা বিহার রাজ্যের ভাগলপুরে তার মাতুলালয়ে । পিতা জ্ঞানচন্দ্র ব্যানার্জি ও মাতা ব্রহ্মানন্দ কেশবচন্দ্র সেনের  সহকর্মী নিবারণচন্দ্র মুখোপাধ্যায়ের কন্যা মৃণালিনী দেবী । পিতা জ্ঞানচন্দ্র ব্যানার্জি চব্বিশ পরগনা জেলার মহেশতলার জমিদার পরিবারের সন্তান, প্রেসিডেন্সি কলেজের মেধাবী ছাত্র ও  স্বামী বিবেকানন্দর সহপাঠী ছিলেন। পিতার কর্মস্থল বিভিন্ন হওয়ার কারণে তার স্কুলের পড়াশোনা মামার বাড়ির ভাগলপুর জেলা স্কুলে । সেখানে ম্যাট্রিক পরীক্ষায় তিনি প্রথম হন। তারপর তিনি কলকাতার প্রেসিডেন্সি কলেজে ভর্তি হন। ফলিত গণিতে এম.এসসিতে শীর্ষ স্থান দখল করেন । বিহার সরকারের স্কলারশিপ নিয়ে লন্ডন যান। সেখানে কেমব্রিজ ক্লেয়ার কলেজ থেকে রাংলার ও ফাউন্ডেশন স্কলার হয়ে দেশে ফেরেন।   কর্মজীবন ও অবদান   দেশে ফেরার পর কিছু দিন তিনি পাটনা শহরে কাটান। এরপর ইণ্ডিয়ান এডুকেশন সার্ভিসপদে যোগ দিয়ে  এলাহাবাদের বর্তমানে প্রয়াগরাজের ক্যানিং কলেজে অধ্যাপনা শুরু করেন । সেসময় মেঘনাদ সাহা, নীলরতন ধর প্রমুখ বিজ্ঞানীদের উপস্থিতিতে এলাহাবাদ বিশ্ববিদ্যালয় শিক্ষার ক্ষেত্রে এক উৎকর্ষ কেন্দ্র ছিল। অধ্যাপক ব্যানার্জিও Astro Physics ও Gallactic Dynamics বিষয়ে বিশেষ অবদান রাখেন। ১৯৫৩-৫৫ খ্রিস্টাব্দে তিনি এলাহাবাদ বিশ্ববিদ্যালয়ের উপাচার্যপদে নিযুক্ত থাকেন। তিনি জ্যোতির্বিদ্যা বিষয়ে বিভিন্ন সময়ে বক্তৃতা করতেন । ১৯৫৬ খ্রিস্টাব্দে ইণ্ডিয়ান আকাডেমি অব সাইন্সের এলাহাবাদ অধিবেশনে "Stellar Evolution" শীর্ষক বিষয়ে বক্তব্য রাখেন ।  এলাহাবাদ বিশ্ববিদ্যালয় থেকে অবসর নেওয়ার পর তিনি কলকাতায় চলে আসেন । অধ্যাপক ব্যানার্জি দেশে বিদেশের বিভিন্ন বিশ্ববিদ্যালয়ের গবেষণার কাজে নিযুক্ত ছাত্রদের গবেষণাপত্রের মূল্যায়ন করতেন । এদেশে উচ্চমানের অবজারভেটরি স্থাপনের উদ্দেশ্যে ভারত সরকার তাঁকে ইউরোপ ও আমেরিকার শ্রেষ্ঠ অবজারভেটরিগুলি পরিদর্শন করে একটি প্ল্যান প্রস্তুত করার যে দায়িত্ব দিয়েছিলেন। তিনি তা সুসম্পন্ন করেন। ১৯৬৯ খ্রিস্টাব্দের পশ্চিমবঙ্গের হাবড়ায় শ্রীচৈতন্য কলেজস্থাপনে তিনি প্রভূত সাহায্য করেন।  শেষজীবনে ব্রাহ্মসমাজের সেবায় নিয়োজিত ছিলেন ।১৯৫৭ খ্রিস্টাব্দে তিনি সর্বভারতীয় ব্রাহ্ম সমাজের অধিবেশনে সভাপতিত্ব করেন । এলাহাবাদে তার বাড়ির সম্মুখস্থ রাস্তাটি তার নামেই নামাঙ্কিত ।   মৃত্যু   অধ্যাপক অমিয়চরণ ব্যানার্জি ১৯৬৮ খ্রিস্টাব্দের ৩১ শে মে ৭৭ বৎসর বয়সে কলকাতায় প্রয়াত হন ।   তথ্যসূত্র   বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
মসজিদ আহমদ (জাবি: মসজিদ আহমাদ; মালয় ভাষায়, আহমদ মসজিদটি দক্ষিণ বুওনা ভিস্তা রোড এবং লোরং সারহাদের সংযোগস্থলে সিঙ্গাপুর একটি মসজিদ, মূলত ১৯৩৪ সালে একটি জমির টুকরোতে নির্মিত একটি কাম্পুং মসজিদ। একজন মিঃ আহমত ইয়াহিয়া দ্বারা মসজিদটি উন্নততর সুযোগ-সুবিধাসমূহের সাথে পুনর্নির্মাণ করা হয়েছে।এটি আশেপাশের বাসিন্দা ও শ্রমিকরা নামাজ আদায় করে করে।  আরও দেখুন   এশিয়ার মসজিদের তালিকা  সিঙ্গাপুরের মসজিদের তালিকা  মসজিদ  ইসলাম  নামাজ  তথ্যসূত্র   বিষয়শ্রেণী:এশিয়ার মসজিদ বিষয়শ্রেণী:সিঙ্গাপুরের মসজিদ বিষয়শ্রেণী:১৯৩৪-এ এশিয়ায় প্রতিষ্ঠিত
কার্ল ফার্দিনান্দ কোরি, ফরমেমআরএস  (৫ ডিসেম্বর, ১৮৯৬ - অক্টোবর ২০, ১৯৮৪) ছিলেন একজন অস্ট্রিয়ান-আমেরিকান বায়োকেমিস্ট এবং ফার্মাকোলজিস্ট যিনি প্রাগে জন্মগ্রহণ করেছিলেন  (তখন অস্ট্রিয়া-হাঙ্গেরিতে, এখন চেক প্রজাতন্ত্রে) যিনি একসঙ্গে তার স্ত্রী গের্টি কোরি এবং আর্জেন্টিনার ফিজিওলজিস্ট বার্নার্ডো হাউসের সাথে, কীভাবে গ্লুকোজ ডেরিভেটিভ গ্লাইকোজেন (প্রাণী স্টার্চ) ভাঙ্গা এবং শক্তির উত্স হিসাবে ব্যবহারের জন্য শরীরে পুনরায় সংশ্লেষিত হয় তা আবিষ্কার করার জন্য ১৯৪৭ সালে নোবেল পুরস্কার পান।  ২০০৪ সালে, উভয় কোরিসকে তাদের কাজের স্বীকৃতি হিসাবে একটি জাতীয় ঐতিহাসিক রাসায়নিক ল্যান্ডমার্ক মনোনীত করা হয়েছিল যা কার্বোহাইড্রেট বিপাককে ব্যাখ্যা করেছিল। Ihde, A.J. Cori, Carl Ferdinand, and Gerty Theresa Radnitz Cori. American National Biography Online Feb 2000.   শিক্ষা এবং প্রাথমিক জীবন    তথ্যসূত্র    বহিঃসংযোগ     including the Nobel Lecture December 11, 1947 Polysaccharide Phosphorylase  বিষয়শ্রেণী:১৮৯৬-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:প্রাগের বিজ্ঞানী বিষয়শ্রেণী:হার্ভার্ড বিশ্ববিদ্যালয়ের ব্যক্তি বিষয়শ্রেণী:ওয়াশিংটন ইউনিভার্সিটি ইন সেন্ট লুইসের শিক্ষক বিষয়শ্রেণী:রয়েল সোসাইটির বিদেশি সদস্য বিষয়শ্রেণী:অস্ট্রীয় নোবেল বিজয়ী বিষয়শ্রেণী:মার্কিন নোবেল বিজয়ী বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:মার্কিন প্রাণরসায়নবিদ বিষয়শ্রেণী:অস্ট্রীয় প্রাণরসায়নবিদ বিষয়শ্রেণী:ইতালীয় বংশোদ্ভূত অস্ট্রীয় ব্যক্তি বিষয়শ্রেণী:অস্ট্রীয়-হাঙ্গেরীয় বিজ্ঞানী বিষয়শ্রেণী:মার্কিন যুক্তরাষ্ট্রে অস্ট্রিয়ান অভিবাসী বিষয়শ্রেণী:চার্লস বিশ্ববিদ্যালয়ের প্রাক্তন শিক্ষার্থী বিষয়শ্রেণী:অস্ট্রীয়-হাঙ্গেরীয় নোবেল বিজয়ী বিষয়শ্রেণী:চেক জৈব রসায়নবিদ বিষয়শ্রেণী:২০শ শতাব্দীর অস্ট্রীয় ব্যক্তি বিষয়শ্রেণী:মার্কিন ফিলোসফিক্যাল সোসাইটির সদস্য
অপরেশ লাহিড়ী ( ৮ আগস্ট ১৯২৪ - ২৮ মে ১৯৯৮) একজন বাঙালি সুরকার, গায়ক এবং সঙ্গীত পরিচালক।সংসদ বাঙালি চরিতাভিধান - দ্বিতীয় খন্ড - সাহিত্য সংসদ  অপরেশ লাহিড়ী'র সঙ্গীত জীবনের শুরু হয় আকাশবাণীতে। নানা রকমের গানের সাথে ধ্রুপদী সঙ্গীতেও তিনি দক্ষ ছিলেন। প্রায় ১০০টির মতো চলচ্চিত্রে তিনি সুর দিয়েছেন।  ১৯৭২ খ্রিস্টাব্দে তিনি মুম্বাই চলে যান। অপরেশ লাহিড়ীর স্ত্রী বাঁশরী লাহিড়ী একজন গায়িকা ছিলেন। মুম্বাই হিন্দি চলচ্চিত্র জগতের বিখ্যাত সুরকার ও গায়ক বাপ্পী লাহিড়ী তাদের পুত্র।বাপী লাহিড়ী'র জীবনী   তথ্যসূত্র   বিষয়শ্রেণী:১৯২৪-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:বাঙালি সঙ্গীতশিল্পী বিষয়শ্রেণী:বাঙালি সুরকার
থাম্ব|ভিএইচসিক হার্ডওয়্যার ডেসক্রিপশন ল্যাংগুয়েজ এর জন্য উৎস সম্পাদনা করার প্রক্রিয়া ভিএইচডিএল বা ভিএইচসিক হার্ডওয়্যার ডেসক্রিপশন ল্যাংগুয়েজ, ডিজিটাল সার্কিট সাধারণত এফপিজিএ এবং এইসিক(AISC) ডিজাইন-এন্ট্রি ল্যাংগুয়েজ (মডেলিং টুল) হিসেবে ব্যবহৃত হয়। এটি একটি হার্ডওয়্যার ডেসক্রিপসন ল্যাংগুয়েজ, কোনো প্রোগ্রামিং ল্যাংগুয়েজ নয়। অর্থাৎ এটি একটি সিস্টেমের বিভিন্ন অংশের বিবরণ প্রকাশের কাজে ব্যবহৃত হয়, কোনো কর্মসূচি(প্রোগ্রাম)-র বিবরণের জন্য নয়।   কোডলিখন প্রস্তুতি  আরটিএল কোডিং অর্থাৎ হার্ডওয়্যার ডিজাইনের জন্য একটি সিনথেসিস/ডিজাইন টুল প্রয়োজন। আজকাল অনেক ভিএইচডিএল সিমুলেটর বিনামূল্যে পাওয়া যায়, তবে এদের কার্যকারিতা বাণিজ্যিক সংস্করণের চেয়ে কম হলেও এগুলো শিক্ষার জন্য যথেষ্ট। কোড লিখার জন্য অন্য প্রোগ্রামিং ল্যাংগুয়েজ জানা সহায়ক ভূমিকা রাখে কিন্তু তা জরুরি নয়।  এফপিজিএ সিনথেসিস টুলও বিনামূল্যে পাওয়া যেতে পারে যা একজন শিক্ষার্থীর জন্য প্রস্তুতকৃত বতনীসমূহ দেখার আকর্ষণীয় সুযোগ করে দেয়। এর মাধ্যমে বিভিন্ন কোডিং স্টাইলের কার্যকারিতা নিরূপণ সম্ভব। স্কিমেটিক ভিউয়ারের মাধ্যমে সংশ্লেষিত ডিজাইন দেখা সম্ভব।  কিছু ডিজাইন প্যাকেজের মাধ্যমে কোড না লিখেও অন্যভাবেও ডিজাইন করা সম্ভব যথা ব্লক ডায়াগ্রাম বা স্টেট ডায়াগ্রামের মাধ্যমে। আর এর মাধ্যমে জটিল স্টেট মেশিনের জন্য কোড টেম্পলেট তৈরি করা যেতে পারে।  প্রায় সব ডিজাইন টুলই ভেরিলগ ও ভিএইচডিএল সমর্থন করে এবং একই সাথে টার্গেট হার্ডওয়্যার হিসেবে এফপিজিএ বা সিপিএলডি ব্যবহার সম্ভব। নিচের সারণী প্রয়োজনীয ডিজাইন টুল/প্যাকেজ নির্বাচনে সহায়তা করতে পারে।   পরিলেখ   এফ পি জি এ(FPGA) – ফিল্ড প্রোগ্রাম্যাবল গেট এ্যারে  এইসিক(ASIC) - অ্যাপ্লিকেশন স্পেসিফিক ইন্ট্রিগেটেড সার্কিট  সি পি এল ডি(CPLD) – কমপ্লেক্স প্রোগ্রাম্যাবল লজিক ডিভাইস  ভিএইচসিক(VHSIC) - ভেরি হাই স্পিড ইন্ট্রিগেটেড সার্কিট  ল্যাচ(Latch) - ক্লকবিহীন তথ্য সংরক্ষক কণিকা  আরটিএল(RTL) – রেজিস্টার ট্রান্সফার লেভেল  পি এল ডি(PLD) – প্রোগ্রামেবল লজিক ডিভাইস  এফপিএলডি(FPLD)–ফিল্ড প্রোগ্রামেবল লজিক ডিভাইস  এফ এস এম(FSM)–ফিনিট স্টেট মেশিন  এম পি জি এ(MPGA)–মাস্ক প্রোগ্রাম্যাবল গেট এ্যারে   আরও দেখুন   ভেরিলগ  সিস্টেম-সি  এফপিজিএ  এইচডিএল   তথ্যসূত্র    ভিএইচডিএল ডিজইন এনভায়োর্নমেন্ট ডাউনলোড   জাইলিংক্স-এর সিমুলেটর(বিনামুল্যে প্রাপ্য)  ভিএইচডিএল কম্পাইলার/সিমুলেটর(বিনামুল্যে প্রাপ্য)   বহিঃসংযোগ    IEEE VASG (VHDL Analysis and Standardization Group) , the official VHDL working group  The VHDL newsgroup comp.lang.vhdl on Usenet and the web and their Frequently Asked Questions And Answers   ভিএইচডিএল ডিজাইনারস গাইড   ভিএইচডিএল টিউটোরিয়াল – পিটার জে. এসেনডেন  জনের তৈরি টিউটোরিয়ালসমূহ   ভিএইচডিএল কন্সট্রাক্টসমূহ এবং বিভিন্ন পদ্ধতি  একটি ডিজাইন উদাহরণ, এর জন্য প্রয়োজনীয় টেস্টবেঞ্চ  ওপেনকোরস.কম, এই ওয়েবসাইটে বিভিন্ন ওপেন সোর্স ভিএইচডিএল এবং ভেরিলগ প্রজেক্ট আছে।  ভিএইচডিএল নিউজ গ্রুপ  আইইই ভিএইচডিএল ওয়ার্কিং গ্রুপ   বিষয়শ্রেণী:হার্ডওয়্যার বর্ণনাকারী ভাষা
thumb|এসনা মন্দিরে হেকার খোদাইচিত্র 175px|thumb|হেকা (ḥkꜣ)  হেকা ( কোপটিক:  হিক;) বা হেকাও ছিল প্রাচীন মিশরীয় জাদু এবং ঔষধের দেবী। জাদুর মিশরীয় প্রতিশব্দ হলো হেকা। "ḥk3" শব্দটিও জাদুকরী কর্মকাণ্ডের অনুশীলনকে বোঝাতে ব্যবহৃত হতো।   নাম  হেকা নামটি মিশরীয় শব্দ ḥk3w বা "জাদু"র সাথে সাদৃশ্যপূর্ণ। এই হায়ারোগ্লাইফিক বানানটিতে ক (kꜣ) শব্দটির প্রতীক রয়েছে, যা চেতনাশক্তির প্রাচীন মিশরীয় ধারণা।   বিশ্বাস  ওল্ড কিংডম পিরামিড টেক্সটে ḥk3w কে দেবতাদের অধিকৃত একটি অতিপ্রাকৃত শক্তি হিসাবে চিত্রিত করা হয়েছে। এই জাদুকরী শক্তি অর্জনের জন্য "নরখাদক ফারাও" অবশ্যই অন্যান্য দেবতাকে গ্রাস করবে বলে মনে করা হতো। অবশেষে হেকা তার নিজ অধিকারবলে একজন দেবতায় উন্নীত হন এবং তাঁর প্রতি একনিষ্ঠ একটি সম্প্রদায়ের বিকাশ ঘটে। কফিন টেক্সট মতে সময়ের শুরুতে স্রষ্টা আতুমই হেকাকে তৈরি করেছিলেন। পরে কুমিরকে অন্ধ করতে সক্ষম দেবতা ওসারিসের রক্ষক ঐশী সৌর বজরার ঝকঝকে অংশ হিসাবে দেখানো হয় তাকে। তারপরে, টলেমাইক রাজবংশের সময়, হেকার ভূমিকা ছিল আইসিসের পুত্র হিসাবে ফেরাউনের সিংহাসনের ঘোষণা দেওয়া এবং তাকে নিজের হাতে ধরা।  হেকা তৃতীয় নোমের রাজধানী এসানাতেও ঐশ্বরিক ত্রয়ীর অংশ হিসাবে উপস্থিত রয়েছেন, যেখানে তিনি রাম-কেশব খ্নুমের পুত্র এবং দেবদেবীদের উত্তরসূরী। তাঁর মাকে যুদ্ধ ও মাতৃদেবী নীথ ডাকার আগে পর্যায়ক্রমে নেবেতু'উ (হাথোরের একটি রূপ), সিংহ-কেশী মেনহিত এবং গোদেবতা মেহেত্রেত বলে অভিহিত করা হয়েছিল।  ḥk3w দেবতার সাথে সংযুক্ত রয়েছে অন্যান্য দেবদেবী হু, সিয়া এবং ওয়েরেথেকাউ-দের শক্তিমত্তা, নামটির অর্থ "তিনি, যিনি দুর্দান্ত যাদু করেছেন"।  মিশরবিদ ওগডেন গোলেট জুনিয়র ব্যাখ্যা করেছেন যে মিশরীয় বুক অফ ডেড বা মৃতের বইয়ে জাদু বিষয়টি সন্দেহযুক্ত। এই লেখায় 'জাদু'র সাথে সম্পর্কিত বিভিন্ন শব্দ ব্যবহার করা হয়েছে, কারণ মিশরীয়রা মনে করত যাদুবিদ্যা একটি বৈধ বিশ্বাস। গোলেট যেমনটি ব্যাখ্যা করেছেন: "হেকা বা যাদু মূলত অনেক কিছুই হতে পারে, তবে সর্বোপরি  বক্তৃতা এবং শব্দের শক্তির সাথে এর ঘনিষ্ঠতা রয়েছে। মিশরীয় যাদুবিদ্যায় ক্রিয়াকলাপ শব্দের চেয়ে উচ্চস্বরে কথা বলতে পারে না--এগুলি প্রায়শই ছিলো একই এবং অভিন্ন জিনিস। চিন্তা, কর্ম, কল্পনা এবং শক্তি হেকার ধারণায় তাত্ত্বিকভাবে একীভূত।  তথ্যসূত্র  বিষয়শ্রেণী:মিশরীয় দেবতা বিষয়শ্রেণী:স্বাস্থ্য দেবতা
রতিরহস্য () বা কোকশাস্ত্র হলো মধ্যযুগীয় ভারতীয় যৌন নির্দেশিকা এবং এর লেখক কোক্কোক, যাকে কবি বা কোক পণ্ডিত হিসাবে বর্ণনা করা হয়।   শাস্ত্রটির সঠিক রচনাকাল অজানা, তবে একদশ কিংবা দ্বাদশ শতাব্দিতে রচিত বলে অনুমান করা হয়। বেণুদত্ত নামে এক রাজাকে খুশি করার জন্য রতিরহস্য লেখা হয়েছিল বলে অনুমান করা হয়। কোকোকা বইটিতে নিজেকে সিদ্ধ পাতিয়া পণ্ডিত হিসেবে বর্ণনা করেছেন, অর্থাৎ "শিক্ষিত পুরুষদের মধ্যে বুদ্ধিমান মানুষ"। নির্দেশিকাটি সংস্কৃত ভাষায় লেখা হয়েছিল।  ঐতিহাসিক প্রেক্ষাপট কামসূত্রের বিপরীতে, যা হিন্দু সাহিত্যের সাথে সম্পর্কিত প্রাচীন যৌন ম্যানুয়াল, রতিরহস্য মধ্যযুগীয় ভারতীয় সমাজের সাথে সম্পর্কিত। যৌন ম্যানুয়াল প্রয়োজন ছিল যা মধ্যযুগীয় সাংস্কৃতিক আবহাওয়ার জন্য উপযুক্ত হবে এবং রতিরহস্য লেখা হয়েছিল, যা প্রাচীন পাঠ্য কামসূত্র থেকে সম্পূর্ণ আলাদা। গঠন রতিরহস্যে পনেরটি অধ্যায় এবং ৮০০টি শ্লোক রয়েছে যা বিভিন্ন বিষয় নিয়ে আলোচনা করে যেমন বিভিন্ন শরীর, চন্দ্র পঞ্জিকা, বিভিন্ন ধরনের যৌনাঙ্গ, বিভিন্ন বয়সের মহিলাদের বৈশিষ্ট্য, আলিঙ্গন, চুম্বন, যৌন মিলন এবং যৌনাসন, অদ্ভুত মহিলার সাথে সেক্স ইত্যাদি। কোকোকা রতিরহস্যে প্রেমের বিভিন্ন পর্যায় বর্ণনা করেছেন, পঞ্চম পর্যায় হল ওজন হ্রাস, নবমটি হল অজ্ঞান হয়ে যাওয়া এবং দশম ও শেষ পর্যায় হল মৃত্যু।  রতিরহস্য মহিলাদের শ্রেণিবিভাগ করে, এবং নারীদের সহজ উত্তেজনার দিকে নিয়ে যায় এমন ইরোজেনাস জোন ও দিনগুলি বর্ণনা করে।  রতিরহস্য হল প্রথম বই যা ভারতীয় নারী সৌন্দর্যের বিস্তারিত বর্ণনা করে। বইটি মহিলাদের চারটি মানসিক-শারীরিক প্রকারে শ্রেণীবদ্ধ করেছে, তাদের চেহারা ও শারীরিক বৈশিষ্ট্য অনুসারে।  পদ্মিনী (পদ্ম নারী)  চিত্রিণী (শিল্প নারী)  শাঙ্কিনী (শঙ্খ নারী)  হস্তিনী (হাতি নারী) যৌনাঙ্গের আকারের ভিত্তিতে, পাঠ্যটি যৌন মিলনকে নয়টি ভিন্ন প্রকারে শ্রেণীবদ্ধ করে। কামোদ্দীপকও বইটিতে বর্ণনা করা হয়েছে।  বিশ্লেষণ ডব্লিউ জি আর্চারের মতে, কোকোকা "কীভাবে যৌনতাকে সর্বাধিক উপভোগ করা যায়, এবং কীভাবে একজন মহিলাকে সুখী রাখা যায় সে বিষয়ে উদ্বিগ্ন।" এই লেখাটি লেখার সময়, কোকোকা নন্দিকেশ্বর, গনিকাপুত্র ও বাৎস্যায়ন সহ অন্যান্য অনেক লেখকের উপর নির্ভর করেছিলেন। অনুবাদ বইটির আরবি, ফার্সি ও তুর্কি অনুবাদ লজ্জত উন নিসা নামে। দ্য জয় অফ সেক্স-এর লেখক অ্যালেক্স কমফোর্ট ১৯৬৪ সালে রতিরহস্যের একটি ইংরেজি অনুবাদ করেছিলেন যার শিরোনাম The Koka Shastra, Being the Ratirahasya of Kokkoka, এবং প্রেমের উপর মধ্যযুগীয় ভারতীয় লেখা (লন্ডন: জর্জ অ্যালেন এবং আনউইন)। পন্ডিত কোক্কোকার কোকাশাস্ত্র (রতিরহস্য) নামে এস সি উপাধ্যায় আরেকটি ইংরেজি অনুবাদ করেছিলেন। অবন রমা চন্দ্র, কবি প্রভু এবং হরিহর এই লেখাটির উপর কিছু ভাষ্য লিখেছেন। এটি ভারতে একটি জনপ্রিয় পাঠ্য, যৌন ম্যানুয়ালগুলির মধ্যে কাম সূত্রের পরেই দ্বিতীয়।  আরও দেখুন  কামশাস্ত্র  তথ্যসূত্র  বিষয়শ্রেণী:কামশাস্ত্র বিষয়শ্রেণী:যৌনতার দর্শন বিষয়শ্রেণী:১২শ শতাব্দীর ভারতীয় বই বিষয়শ্রেণী:হিন্দুধর্ম ও যৌনতা বিষয়শ্রেণী:যৌন নির্দেশিকা বিষয়শ্রেণী:হিন্দু ধর্মগ্রন্থ বিষয়শ্রেণী:সংস্কৃত সাহিত্য বিষয়শ্রেণী:১২শ শতাব্দীর সংস্কৃত সাহিত্য বিষয়শ্রেণী:১১শ শতাব্দীর সংস্কৃত সাহিত্য
মহামায়া হ্রদ বা মহামায়া লেক চট্টগ্রামের মীরসরাই উপজেলার দুর্গাপুর ইউনিয়নে অবস্থিত বাংলাদেশের দ্বিতীয় বৃহত্তম কৃত্রিম হ্রদ। এর আয়তন প্রায় ১১ বর্গ কিলোমিটার। ২০০৭-২০০৮ সালে প্রকল্পটির কাজ শুরু করা হয় এবং ২০০৯ সালে এর নির্মাণ কাজ শেষ হয়। এই হ্রদটি তৈরি করতে ৩৩৬০ হেক্টর জমি ব্যবহার করা হয় এবং এর পেছনে প্রায় ২৩ কোটি টাকা ব্যয় করা হয়। ২০১০ সালের ২৯ ডিসেম্বর সাবেক প্রধানমন্ত্রী শেখ হাসিনা এই প্রকল্পের উদ্বোধন করেন। কাপ্তাই হ্রদের পর এটি বাংলাদেশের দ্বিতীয় বৃহত্তম হ্রদ।   অবস্থান  চট্টগ্রাম শহর থেকে ৪৫  কিলোমিটার  উত্তরে  ঢাকা-চট্টগ্রাম মহাসড়ক সংলগ্ন চট্টগ্রামের মীরসরাই উপজেলার ৮ নং দুর্গাপুর ইউনিয়নের ঠাকুরদিঘী বাজার থেকে দেড়/দুই কিলোমিটার  পূর্বে  পাহাড়ের  পাদদেশে এর  অবস্থান।  সেচ প্রকল্প  এই এলাকার জলাবদ্ধতা ও পাহাড়ি ঢল নিরসন এবং শুষ্ক মৌসুমে কৃষিখাতে সেচ সুবিধার লক্ষ্যে পানি উন্নয়ন বোর্ড মহামায়া সেচ প্রকল্পের অংশ হিসেবে ১৯৯৯ সালে উক্ত মহামায়া খালের ওপর স্লুইস গেট স্থাপন করে। তৎকালীন সড়ক ও জনপথের মহাসড়কের অধিগ্রহণের অংশ পানি উন্নয়ন বোর্ডের অধিগ্রহণ অংশে স্লুইস গেট অপারেটিংয়ের জন্য সেখানে সড়ক নির্মাণ করে (পাউবো)। তখনকার সময়ে সৌন্দর্য বর্ধনের জন্য মীরসরাই উন্নয়ন সংসদ নামে স্থানীয় সামাজিক উন্নয়ন সংগঠন সড়কের দু’পাশে শতাধিক গাছ রোপণ করে। ২০১০ সালের ২৯ ডিসেম্বর প্রধানমন্ত্রী শেখ হাসিনা মহামায়া সেচ প্রকল্প উদ্ভোধন করেন। উদ্বোধনের পর বাংলাদেশ পানি উন্নয়ন বোর্ড এবং মৎস্য অধিদপ্তর পর্যায়ক্রমে এই হ্রদে প্রায় ৩০ টন পোনা অবমুক্ত করে।  চিত্রশালা   তথ্যসূত্ৰ    বহিঃসংযোগ   বিষয়শ্রেণী:বাংলাদেশের হ্রদ বিষয়শ্রেণী:মীরসরাই উপজেলার দর্শনীয় স্থান বিষয়শ্রেণী:বাংলাদেশে পানি সরবরাহ ও পয়ঃনিষ্কাশন বিষয়শ্রেণী:বাংলাদেশের কৃষি বিষয়শ্রেণী:চট্টগ্রাম জেলা বিষয়শ্রেণী:কর্ণফুলী নদী বিষয়শ্রেণী:১৯৬২-এ পাকিস্তানে প্রতিষ্ঠিত বিষয়শ্রেণী:চট্টগ্রাম বিভাগের ইতিহাস
নাতালিয়া প্লিয়াকাম হলো অ্যাসাদায়ুত খুনভিসিদপং এর মঞ্চ নাম। তিনি একজন থাই ড্র্যাগ পারফর্মার, যিনি রূপলস ড্র্যাগ রেস-এর থাই সংস্করণ, ড্র্যাগ রেস থাইল্যান্ড-এর প্রথম মৌসুমে জয়লাভ করার জন্য সর্বাধিক পরিচিত।   জীবনী  খুনভিসিদপং চীনা বংশোদ্ভূত এবং তিনি ব্যাংককের চায়নাটাউন এলাকায় অবস্থিত একটি কফিন তৈরির কোম্পানির মালিক। তিনি ১৯৯৭ সাল থেকে নাচের ক্লাস নেওয়া শুরু করেন এবং রংসিত ইউনিভার্সিটি স্টুডেন্ট ক্লাবে দশ বছর ধরে বধির শিক্ষার্থীদের চিয়ারলিডিং শেখান। তিনি ২০০৬ সালে ড্রাগ করা শুরু করেন, যখন তিনি "মিস এসি/ডিসি" সৌন্দর্য প্রতিযোগিতায় অংশ নেন এবং জয়লাভ করেন, যেখানে একটি নির্দিষ্ট দেশের উপর ভিত্তি করে একটি চরিত্র তৈরি করতে হয়। তিনি মার্কিন যুক্তরাষ্ট্রকে বেছে নিয়েছিলেন। নাতালিয়া প্লিয়াকাম নামটি এসেছে মিস ইউনিভার্স ২০০৫ নাতালি গ্লেবোভা এবং একটি ব্যথানাশক ব্র্যান্ডের নাম থেকে। তার ড্রাগ নামের "প্লিয়াকাম" অংশটি একটি শ্লেষও বটে যা ইংরেজিতে "ক্লান্ত ল্যাবিয়া" হিসাবে অনুবাদ করা যেতে পারে।[ তথ্যসূত্র প্রয়োজন ] তিনি নিজেকে সমকামী হিসেবে পরিচয় দেন।   ড্র্যাগ রেস  প্লিয়াকামকে ড্র্যাগ রেস থাইল্যান্ড-এর প্রথম মৌসুমের দশজন প্রতিযোগীর মধ্যে একজন হিসাবে ঘোষণা করা হয়। ২০১৮ সালের ১৫ই ফেব্রুয়ারি অনুষ্ঠানটি সম্প্রচারিত হয়। অনুষ্ঠান চলাকালীন, প্লিয়াকাম তিনটি মূল চ্যালেঞ্জ এবং একটি রানওয়ে চ্যালেঞ্জে জয়লাভ করেন। তিনি অ্যানি মেওয়ং এবং ডিয়ারিস ডলের সাথে শীর্ষ তিনে পৌঁছে ২০১৮ সালের ৫ই এপ্রিল সরাসরি সম্প্রচারিত ফাইনাল পর্বে অংশ নেন। তার শেষ চ্যালেঞ্জে তিনি হুইটনি হিউস্টনের "কুইন অফ দ্য নাইট" গানে একটি বিশেষ ঠোঁট মেলানো প্রতিযোগিতায় অংশ নেন। প্লিয়াকাম ড্র্যাগ রেস ফ্র্যাঞ্চাইজির প্রথম প্লাস-সাইজ বিজয়ী; তার পরে রূপলস ড্র্যাগ রেস ইউকে-এর দ্বিতীয় মৌসুমের বিজয়ী লরেন্স চ্যানি দ্বিতীয় প্লাস-সাইজ বিজয়ী হন।   রাজনীতি  ২০১৯ সালের ৫ই ফেব্রুয়ারি প্লিয়াকাম ঘোষণা দেন যে তিনি সংসদ সদস্য পদের প্রার্থী হচ্ছেন। তিনি লোকাল থাই পার্টির হয়ে প্রতিদ্বন্দ্বিতা করেন এবং এলজিবিটিআইকিউ+ ইস্যুতে দৃঢ় অবস্থান নিয়ে প্রচার চালান।   ফিল্মোগ্রাফি   টেলিভিশন   বছর শিরোনাম ভূমিকা মন্তব্য ২০১৮ ড্র্যাগ রেস থাইল্যান্ড নিজেই প্রতিযোগী - বিজয়ী ২০১৯ লিপ সিঙ্ক ব্যাটল থাইল্যান্ড নিজেই অতিথি   ওয়েব ধারাবাহিক   বছর শিরোনাম ভূমিকা মন্তব্য  ২০১৮–বর্তমান ড্র্যাগডেক নিজেই সহ-আয়োজক    তথ্যসূত্র   বিষয়শ্রেণী:চীনা বংশোদ্ভূত থাই ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৮০-এর দশকে জন্ম বিষয়শ্রেণী:উদ্ধৃতি শৈলীতে পর্তুগিজ ভাষার উৎস (pt)
থাম্ব|267x267পিক্সেল|গল স্টাভ চার্চ; ১৮৮৫ সালে যা রাজা দ্বিতীয় অস্কারের মুক্ত-বায়ু বা উন্মুক্ত জাদুঘরে পুনরায় স্থাপন করা হয়েছিল নরওয়েজীয় লোকজাদুঘর (নর্স্ক ফোকমিউজিয়াম) হল নরওয়ের অসলোর বিগদে উপদ্বীপে অবস্থিত একটি লোকজাদুঘর তথা নরওয়ের সকল সামাজিক দল ও সকল অঞ্চল থেকে প্রাপ্ত ও সংগৃহীত সাংস্কৃতিক ইতিহাসের নিদর্শনগুলোর একটি সুবিশাল সংগ্রহশালা। নিদর্শনগুলো বিভিন্ন শহর ও গ্রামীণ জেলা থেকে স্থানান্তরপূর্বক অন্তর্ভুক্ত করে দেড় শতাধিক ভবনসহ এই বৃহত উন্মুক্ত-জাদুঘরটি তৈরি করা হয়েছে।Norsk Folkemuseum Store norske leksikon স্থানীয়ভাবে এটি নর্স্ক ফোকমিউজিয়াম (Norsk Folkemuseum) নামে পরিচিত। তবে প্রাতিষ্ঠানিক নাম হিসেবে "নরওয়েজীয় সাংস্কৃতিক ইতিহাসের জাদুঘর" (Norwegian Museum of Cultural History) পদবন্ধটি ব্যবহার করা হয়।  নরওয়েজীয় সাংস্কৃতিক ইতিহাসের জাদুঘরটির আশেপাশে আরো বেশ কয়েকটি জাদুঘর রয়েছে। এসব জাদুঘরের মধ্যে অন্যতম হল ভাইকিং জাহাজ জাদুঘর, ফ্রাম যাদুঘর; কন-টিকি জাদুঘর এবং নরওয়েজীয় সামুদ্রিক জাদুঘর।   ইতিহাস  ১৮৯৪ সালে গ্রন্থাগারবিদ এবং ইতিহাসবিদ হ্যানস আল (১৮৬৯-১৯৪৬) নরওয়েজীয় লোকজাদুঘরটি প্রতিষ্ঠা করেছিলেন। তবে ১৮৯৮ সালে এটি বর্তমান সম্পত্তির মূল ক্ষেত্রটি অধিগ্রহণ করে। অস্থায়ী প্রদর্শনী ভবনগুলো তৈরি এবং বেশ কয়েকটি গ্রামীণ ভবন পুনর্নির্মাণের পরে ১৯০১ সালে জনসাধারণের জন্য জাদুঘরটির দরজা উন্মুক্ত করে দেওয়া হয়েছিল। ১৯০৭ সালে পার্শ্ববর্তী একটি জায়গায় রাজা দ্বিতীয় অস্কারের সংগ্রহগুলো জাদুঘরে অন্তর্ভুক্ত করা হয়েছিল। ১৮৮১ সালে প্রতিষ্ঠিত কেন্দ্রাবস্থিত গল স্টাভ চার্চসহ এর পাঁচটি স্থানান্তরিত ভবন বিশ্বের প্রথম উন্মুক্ত জাদুঘর হিসাবে স্বীকৃত।  ১৯৪৬ সালে মৃত্যুর আগ পর্যন্ত হ্যান্স আল এর পরিচালক ছিলেন। তাঁর নেতৃত্বে জাদুঘরটির জায়গা, কর্মী, সংগ্রহ, ভবন এবং দর্শনার্থীর সংখ্যা যথেষ্ট পরিমাণে বৃদ্ধি পেয়েছিল। তারপরে ১৯৪৭ সালে রেইদার জেলবার্গ (১৯০৪-১৯৭৮) জাদুঘরের পরিচালক হয়ে  ১৯৭৪ সালে অবসর গ্রহণের আগে পর্যন্ত  দায়িত্বপালন করেছিলেন। ১৯৯০ থেকে ২০০০ সাল অবধি এরিক রুডেং এটি পরিচালনা করেছিলেন। ২০০১ সাল থেকে পরিচালক অলাভ আরাস পরিচালকের দায়িত্বে আছেন।   তথ্যসূত্র    উৎস    Hegard, Tonte Hans Aall - mannen, visjonen og verket (১৯৯৪)    Tschudi-Madsen, Stephan, På nordmanns vis : Norsk folkemuseum gjennom 100 år  (১৯৯৩)     বহিঃসংযোগ    নর্স্ক ফোকমিউজিয়ামের অফিসিয়াল ওয়েবসাইট  বিষয়শ্রেণী:নরওয়ের লোকজাদুঘর
জাতীয় ছাত্র সমাজ জাতীয় ছাত্র সমাজ হল জাতীয় পার্টি (এরশাদ) -এর ছাত্র সংগঠন।  এটি ১৯৮৩ সালে প্রতিষ্ঠিত হয়েছিল। এবং প্রতিষ্ঠিত করেন হুসেইন মুহাম্মদ এরশাদ.   ইতিহাস  ১৯৮৩ সালের ২৭শে মার্চ, হুসেইন মুহাম্মদ এরশাদ "অস্ত্র নামিয়ে কলম ধরো, শিক্ষা প্রতিষ্ঠান মুক্ত করো" এই স্লোগান নিয়ে নতুন বাংলা ছাত্র সমাজ নামে একটি ছাত্র সংগঠন প্রতিষ্ঠা করেন এবং রফিকুল হক হাফিজকে সংগঠনের আহ্বায়ক নিযুক্ত করা হয়। এরপর সাজ্জাদ হোসেন-শাজাহান সাজু কমিটির সিদ্ধান্তে সংগঠনটি জাতীয় ছাত্র সমাজ নামে পরিচিত হয়। তবে, রাজনৈতিকভাবে এখনও কিছু ছাত্র এটিকে সংগ্রামী ছাত্র সমাজ হিসেবে স্বীকৃতি দেয়। এরপর আদনান আখতার এবং সারোয়ার হোসেন টিটুর কমিটি সংগঠনটির নাম পরিবর্তন করে জাতীয় ছাত্র সমাজ রাখার সিদ্ধান্ত নেয়। ইতিহাস [History]. JCS (in Bengali). Retrieved 22 February 2025. ছাত্র সমাজের নাম পরিবর্তন ১৯৮৪ সালে ঘটে এবং প্রাথমিক গঠনে অনেক ছাত্রলীগ - ছাত্রদল সদস্য এই দলে যোগ দিয়েছিলেন।   ১৯৮৫ সালের ফেব্রুয়ারিতে, ছাত্র সংগ্রাম পরিষদের সাথে ছাত্র সমাজ সংঘর্ষে জড়িয়ে পড়ে, যার ফলে একজনের মৃত্যু হয়।   ১৯৯৮ সালে, জাতীয় ছাত্র সমাজ ১৯৯৮ সালের বাংলাদেশের বন্যার সময় মানবিক সহায়তায় ভূমিকা পালন করে এবং একই বছর, জাতীয় ছাত্র সমাজ ঢাকা বিশ্ববিদ্যালয়ের শিক্ষার্থীদের ফি বৃদ্ধির বিরুদ্ধে প্রতিবাদ করে এবং কাছাকাছি শিশুদের মানবিক ও অন্যান্য ধরণের সহায়তা প্রদান করে।   ২০০৪ সালের ১২ জুলাই, ভোলায় ছাত্রসমাজ ও ইসলামী ছাত্রশিবিরের মধ্যে সংঘর্ষে ২০ জন আহত হয়।   ২০১৫ সালের নভেম্বরে, ছাত্র সমাজের সিলেট জেলা শাখার নবগঠিত আহ্বায়ক কমিটি প্রত্যাখ্যান করা হয়।   ২০১৯ সালের ডিসেম্বরে, জিএম কাদের কর্তৃক ছাত্র সমাজের ২৫১ সদস্যের একটি পূর্ণাঙ্গ কমিটি অনুমোদন করা হয়।   ২০২২ সালের এপ্রিলে, ছাত্র সমাজের ঢাকা বিশ্ববিদ্যালয় বিভাগের একটি আংশিক কমিটি ঘোষণা করা হয়।   ১৬ মার্চ ২০২৩ তারিখে, ছাত্র সমাজের ১৫১ সদস্যের একটি নতুন কেন্দ্রীয় কমিটি ঘোষণা করা হয়।   ২০২৩ সালের মার্চ মাসে, ছাত্র সমাজের অফিসিয়াল ওয়েবসাইট চালু করা হয়।   ২০২৪ সালের জুলাই মাসে, ছাত্র সমাজ ২০২৪ সালের বাংলাদেশ কোটা সংস্কার আন্দোলনের প্রতি সমর্থন প্রকাশ করে এবং ছাত্রলীগ কর্তৃক ছাত্র বিক্ষোভকারীদের উপর হামলার নিন্দা জানায়।   ২৮ জুলাই ২০২৪ তারিখে, ছাত্র সমাজ আবারও ছাত্র বিক্ষোভকারীদের উপর আক্রমণ এবং হয়রানির নিন্দা জানায়।   ২০২৪ সালের অক্টোবরে, জাতীয় পার্টি-ছাত্র সমাজের সদস্যরা রংপুরে হাসনাত আবদুল্লাহ এবং সরজিস আলমকে ব্যক্তিগতভাবে অবাঞ্ছিত ঘোষণা করে প্রতিবাদ করে, এরপর শিক্ষার্থীরা পাল্টা বিক্ষোভ করে।   ১৬ অক্টোবর ২০২৪ তারিখে ছাত্রসমাজের সভাপতি মোঃ আল-মামুন এবং সাধারণ সম্পাদক আশরাফুল ইসলাম খান পদত্যাগ করেন।    বিতর্ক  এরশাদের শাসনামলে ছাত্র সমাজ এরশাদ বিরোধী বিক্ষোভকারীদের দমন ও সংঘর্ষের অভিযোগে অভিযুক্ত হয়েছিল, যার ফলে কয়েকটি শিক্ষা প্রতিষ্ঠানে ছাত্র সমাজ নিষিদ্ধ করা হয়েছিল।   তথ্যসূত্র   বিষয়শ্রেণী:বাংলাদেশের রাজনৈতিক দলের ছাত্র শাখা বিষয়শ্রেণী:১৯৮৩-এ বাংলাদেশে প্রতিষ্ঠিত বিষয়শ্রেণী:অপর্যালোচিত অনুবাদসহ পাতা বিষয়শ্রেণী:জাতীয় পার্টি (এরশাদ)
সাহিওয়াল  (পাঞ্জাবী এবং ) পাকিস্তানের  পাঞ্জাব প্রদেশে, একটি শহর। এটি সাহিওয়াল জেলা এবং সাহিওয়াল বিভাগের প্রশাসনিক কেন্দ্র হিসেবে পরিচালিত হয়ে থাকে। সাহিওয়াল লাহোর শহরের প্রধান শহর থেকে প্রায় ১৮০ কিলোমিটার দুরত্বে এবং লাহোর ও মুলতানের মধ্যে অবস্থান করছে। ১৯৯৮ সালের পাকিস্তানের আদমশুমারি হিসাব অনুযায়ী শহরটির জনসংখ্যার  ছিল প্রায় ২০৭,৩৮৮ জন এর মত, যার ফলে  এটি পাঞ্জাবের ১৪তম বৃহত্তম শহর এবং পাকিস্তানের ২২তম বৃহত্তম শহর হিসেবে মর্যাদা লাভ করেছে।  ১৮৬৫ সালে করাচী-লাহোর রেলওয়ে লাইনের ছোট গ্রামটি পাঞ্জাবের লেফটেন্যান্ট-গভর্নর স্যার রবার্ট মন্টগোমারি নামে পরিচিত ছিল।  পরবর্তীতে এটি মন্টগোমেরি জেলা রাজধানী করা হয়েছি। কিন্তু ১৯৬৬ সালে সাহিওয়ালের নামে পুনঃনামকরণ করা হয়।  শহরটি সুটলেজ ও রবি নদী মধ্যেবর্তী ঘনবসতিপূর্ণ অঞ্চলে গড়ে উঠেছে। শহরটির প্রধান শস্যগুলি হচ্ছে; গম, তুলা, তামাক, লেবু, আলু এবং তৈলবীজ। তুলাজাতীয় পণ্য এবং লাক্ষিক কাঠের উৎপাদন করা হয়ে থাকে।  তথ্যসূত্র  বহিঃসংযোগ    NIMLS COLLEGE Sahiwal  https://archive.org/details/MontgomerytoSahiwal  বিষয়শ্রেণী:পাকিস্তানের শহর বিষয়শ্রেণী:সাহিওয়াল বিষয়শ্রেণী:সাহিওয়াল জেলার জনবহুল স্থান বিষয়শ্রেণী:সাহিওয়াল জেলা বিষয়শ্রেণী:পাঞ্জাব, পাকিস্তানের জনবহুল স্থান